62015TO0231_INF
Unionin yleisen tuomioistuimen määräys (viides jaosto) 11.9.2019 – Haswani vastaan neuvosto
(asia T-231/15 RENV)
(Yhteinen ulko- ja turvallisuuspolitiikka – Syyriaan kohdistettavat rajoittavat toimenpiteet – Varojen jäädyttäminen – Unionin yleisen tuomioistuimen työjärjestyksen 86 artikla – Kanteen tarkistaminen – Tutkittavaksi ottaminen – Perusteiden ja perustelujen tarkistamisen tarpeellisuus – Kanne, jonka tutkittavaksi ottamisen edellytykset osittain selvästi puuttuvat, ja joka on osittain selvästi täysin perusteeton)
1.
Tuomioistuinmenettely – Unionin yleistä tuomioistuinta sitova unionin tuomioistuimen tuomio – Edellytykset – Asian palauttaminen valituksen seurauksena – Unionin tuomioistuimen valituksen yhteydessä lopullisesti ratkaisemat oikeusseikat – Oikeusvoima – Ulottuvuus
(Euroopan unionin tuomioistuimen perussäännön 58 artiklan ensimmäinen kohta ja 61 artikla; unionin yleisen tuomioistuimen työjärjestyksen 215 artikla)
(ks. 32–34 kohta)
2.
Tuomioistuinmenettely – Päätös tai asetus, jolla menettelyn kuluessa korvataan riidanalainen toimi – Kanteen tarkistamista koskeva vaatimus – Kantajan velvollisuus liittää mainittuun vaatimukseen tarkistetut perusteet ja perustelut – Ei ole, jollei näiden kahden asiakirjan välillä ole huomattavia eroja – Unionin yleisen tuomioistuimen tarkistusvelvollisuus
(Unionin yleisen tuomioistuimen työjärjestyksen 86 artikla)
(ks. 38–41 kohta)
3.
Tuomioistuinmenettely – Päätös tai asetus, jolla menettelyn kuluessa korvataan riidanalainen toimi – Kanteen tarkistamista koskeva vaatimus – Syyrian tilanteen johdosta tiettyihin henkilöihin ja yhteisöihin kohdistettavat erityiset rajoittavat toimenpiteet – Uudet merkitsemisperusteet – Syyriassa toimiviin johtaviin liike-elämän edustajiin sovellettu olettama Syyrian hallinnon tukemisesta – Uusia merkitsemisperusteita tukevat uudet todisteet – Huomattavat erot näiden kahden asiakirjan välillä – Kantajan velvollisuus liittää kanteen tarkistamista koskevaan vaatimukseen tarkistetut perusteet ja perustelut –– Laiminlyönti – Tutkimatta jättäminen
(SEUT 263 artiklan kuudes kohta; unionin yleisen tuomioistuimen työjärjestyksen 86 artiklan 1, 2, 3 ja 6 kohta; neuvoston päätökset 2011/273/YUTP, 2011/782/YUTP ja 2013/255/YUTP, sellaisena kuin se on muutettuna päätöksillä (YUTP) 2015/837, (YUTP) 2015/1836, päätöksen (YUTP) 2016/85 28 artiklan 2 kohdan a alakohdalla ja päätöksellä (YUTP) 2015/383; neuvoston asetukset N:o 442/2011, N:o 36/2012, sellaisena kuin se on muutettuna neuvoston asetuksen 2015/1828 15 artiklan 1 kohdan b alakohdalla, 2015/375, 2015/828 ja 2016/840)
(ks. 42, 47, 48, 51–53, 55–57 ja 60–64 kohta)
4.
Toimielinten säädökset, päätökset ja muut toimet – Perustelut – Perusteluvelvollisuuden laajuus – Syyriaan kohdistettavat rajoittavat toimenpiteet – Syyrian tilanteesta johtuva henkilöiden, yhteisöjen tai elinten varojen jäädyttäminen – Päätös, joka on tehty asianomaisen tuntemassa asiayhteydessä, jonka perusteella asianomainen voi ymmärtää hänen osaltaan toteutetun toimenpiteen ulottuvuuden
(SEUT 296 artikla; neuvoston päätöksen 2013/255/YUTP 28 artiklan 2 kohta ja neuvoston päätös (YUTP) 2016/850; neuvoston asetus 2016/840)
(ks. 65 ja 66 kohta)
Aihe
Yhtäältä SEUT 263 artiklaan perustuva vaatimus kumota Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 6.3.2015 annettu neuvoston täytäntöönpanopäätös (YUTP) 2015/383 (EUVL 2015, L 64, s. 41), Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 6.3.2015 annettu neuvoston täytäntöönpanoasetus (EU) 2015/375 (EUVL 2015, L 64, s. 10), Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 28.5.2015 annettu neuvoston päätös (YUTP) 2015/837 (EUVL L 2015, L 132, s. 82), Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 28.5.2015 annettu neuvoston täytäntöönpanoasetus (EU) 2015/828 (EUVL 2015, L 132, s. 3), Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 27.5.2016 annettu neuvoston päätös (YUTP) 2016/850 (EUVL 2016, L 141, s. 125) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 27.5.2016 annettu neuvoston täytäntöönpanoasetus (EU) 2016/840 (EUVL 2016, L 141, s. 30) siltä osin kuin nämä toimet koskevat kantajaa, ja toisaalta SEUT 268 artiklaan perustuva vaatimus saada korvausta vahingosta, joka kantajalle on väitetysti aiheutunut näistä toimista
Ratkaisu
1)
Kanne hylätään.
2)
George Haswani vastaa omista oikeudenkäyntikuluistaan, ja hänet velvoitetaan korvaamaan Euroopan unionin neuvoston oikeudenkäyntikulut asioissa C-313/17 P ja T-231/15 RENV.
3)
Euroopan komissio vastaa omista oikeudenkäyntikuluistaan asioissa C-313/17 P ja T-231/15 RENV.